|  |
| --- |
| REPUBLIKA HRVATSKA  KRAPINSKO - ZAGORSKA ŽUPANIJA  O P Ć I N A N O V I G O L U B O V E C  Jedinstveni upravni odjel  Novi Golubovec 35, 49 255 Novi Golubovec  tel/fax: 049/412-648  OIB:61688552243  e-mail: opcina-novi-golubovec@kr.t-com.hr |

KLASA: 112-01/25-01/01

URBROJ:2140-24-03-25-02

**Novi Golubovec, 10.06.2025. god.**

Na temelju članka 90.c Zakona o lokalnoj i područnoj (regionalnoj) samoupravi („Narodne novine“ broj 33/01, 60/01 – vjerodostojno tumačenje, 129/05, 109/07, 125/08, 36/09, 150/11, 144/12, 19/13 – pročišćeni tekst, 137/15 – ispravak, 123/17, 98/19 i 144/20), nakon provedenih izbora za općinskog načelnika Općine 01. lipnja 2025. godine, pročelnik Jedinstvenog upravnog odjela Općine Novi Golubovec, donosi

**ODLUKU**

**o stupanju na dužnost općinskog načelnika**

**Općine Novi Golubovec**

Utvrđuje se da je Ivan Delija, Veternica 68C, 49255 Novi Golubovec, OIB:67121443355, izabran na lokalnim izborima održanim 01. lipnja 2025. godine, te stupa na dužnost općinskog načelnika Općine Novi Golubovec s danom 10. lipnja 2025. godine.

Ova Odluka stupa na snagu danom donošenja.

***Obrazloženje***

Na lokalnim izborima za općinskog načelnika Općine Novi Golubovec održanim dana 01. lipnja 2025. godine od ukupno 742 birača upisanih u popis birača, glasovanju je pristupilo 596 birača, odnosno 80,32%, od čega je prema glasačkim listićima glasovalo 596 birača, odnosno 80,32%.

Važećih glasačkih listića bilo je 593, odnosno 99,50%.

Nevažećih glasačkih listića bilo je 3, odnosno 0,50%.

Pojedini kandidati dobili su sljedeći broj glasova:

Kandidat IVAN DELIJA 297 glasova

SOCIJALDEMOKRATSKA PARTIJA HRVATSKE - SDP

Kandidat BORIS TUŠEK 296 glasova

HRVATSKA DEMOKRATSKA ZAJEDNICA - HDZ

Na osnovi članka 97. stavka 1. Zakona utvrđuje se:

za općinskog načelnika Općine Novi Golubovec izabran je

IVAN DELIJA

Člankom 90. stavkom 4. Zakona o lokalnoj i područnoj (regionalnoj) samoupravi (“Narodne novine”, broj 33/01, 60/01– vjerodostojno tumačenje, 129/05, 109/07, 125/08, 36/09, 150/11, 144/12, 19/13– pročišćeni tekst, 137/15– ispravak, 123/17, 98/19 i 144/20) (u nastavku teksta: ZLP(R)S) propisano je da se danom stupanja na dužnost općinskog načelnika, smatra dan početka mandata određen posebnim zakonom.

Člankom 8. stavkom 3. Zakona o lokalnim izborima (“Narodne novine” broj 144/12, 121/16, 98/19, 42/20, 144/20 i 37/21) (u nastavku teksta: ZLI) propisano je da mandat općinskog načelnika, izabranog na redovnim izborima počinje prvog radnog dana koji slijedi danu objave konačnih rezultata izbora i traje do prvog radnog dana koji slijedi danu objave konačnih rezultata izbora novog načelnika.

Člankom 91. stavkom 1. ZLI propisano je da općinski načelnik stupa na dužnost prvog radnog dana koji slijedi danu objave konačnih rezultata.

Općinsko izborno povjerenstvo Općine Novi Golubovec svojim aktom KLASA: 012-01/25-01/02, URBROJ: 2140-24-25-25 od dana 01. lipnja 2025. godine, utvrdilo je i objavilo da je nakon drugog kruga glasovanja za izbor općinskog načelnika Općine Novi Golubovec, provedenog 01. lipnja 2025. godine, IVAN DELIJA izabran za općinskog načelnika Općine Novi Golubovec. Potom je Povjerenstvo objavilo konačne rezultate izbora za općinskog načelnika Općine Novi Golubovec KLASA: 012-01/25-01/02, URBROJ: 2140-24-25-26 od dana 09. lipnja 2025. godine.

Općinski načelnik je bio izabran na listi za predstavničko tijelo, ali sukladno članku 90. stavku 4. ZLI, mandat u predstavničkom tijelu općinskom načelniku miruje po sili zakona.

Člankom 90.c ZLP(R)S-a propisano je da je pročelnik upravnog tijela nadležnog za službeničke odnose ovlašten za donošenje deklaratornih odluka o početku, načinu te prestanku obnašanja dužnosti načelnika.

Slijedom navedenog, odlučeno je kao u izreci ove Odluke.

|  |
| --- |
| *PROČELNIK JEDINSTVENOG* |
| *UPRAVNOG ODJELA OPĆINE NOVI GOLUBOVEC* |
| *Kristijan Kunštek mag.ing.agr.* |

DOSTAVITI:

1. Ivan Delija, općinski načelnik Općine Novi Golubovec,
2. U osobni očevidnik, ovdje,
3. Pismohrana, ovdje